गोदानदिल्ली , 23 आगस्टःफावखुंगुर सुशान्त सिं राजपुत थैनायनि उननिफ्रायनो इन्डास्ट्रिनि माखासे सुबुंफोरनि मुङा खौराङाव थाबाय थादों । फारसेथिं माखासे सुबुंफोरा सशेल मिडियाआव ट्रलार्सनि थांखिआव थादों । सुशान्तनि केसआव बिनि गार्लफ्रेन्ड रिया चक्रबर्ती आरो महेश भाट्टनि मुङाबो खौराङाव थाबाय थादों । बिसोर सानैखौ लानानै गोबां खौराङा सोराङाव फैदों । थांनाय सानफोराव महेश भाट्ट आरो रियानि हवाटसएप चेटआबो सोराङाव फैदोंमोन । फारसेथिं सानैबोनि मोनसे भिडिअ'आबो गोबां खौरांफोराव थाबाय थादों । बे भिडिअ'याव महेश भाट्टखौ रिया चक्रबर्तीनि फाफ्लियाव खर' दोन्नाय नुनो मोन्दोंमोन । आथिखालाव महेश भाट्ट आरो रुंसारि जानाय फावखुंग्रि जिया खाननि मोनसे भिडिअ'या गोबां भाइरेल जादों । मिडियाआव महेश भाट्टखौ जिया खाननि आखायखौ हमनाय नुनो मोन्दों । महेश भाट्ट आरो जिया खाननि भाइरेल जानाय भिडिअ'या गोबां गोजाम । बे भिडिअ'याव सानैखौबो जिरायनाय नुनो मोन्दों । आथिखालनि भिडिअ'याव राव बुंनाया रोखा जायाखै । लोगोसे बेखौबो मोन्थिनाय जायाखैदि , बे भिडिअ'या माबे समनि । भिडिअ'याव महेशआ जियाखौ माबा बुंदों , बेनि उनाव बियो गोबारै मिनिदों । बे भिडिअ'या भाइरेल जानायनि उनाव युजारफोरा आरोबाव खनसे महेश भाट्टखौ थांखिदों । मख'नो गोनांदि , बावैसो समाव सुशान्त सिं राजपुत केसखौ बिनि थैनायनि 2 दाननि उनाव सिबिआइनो गथायदों । आथिखालाव बे केसखौ सिबिआइआ नायबिजिरगासिनो । बे बाथ्राजों सुशान्तनि नख'रनि सुबुंफोरजों लोगोसे अन्सायिगिरफोराबो खुसि जादों । आथिखालआव साफ्रोमबो फोथायदोंदि , सुशान्त थैनायनि जायखि जाया जाहोना थाबैनो सोरांआव फैगोन । फारसेथिं बे केसजों सोमोन्दो गोनां सुबुंफोरनाव सोंथि सोंदों । लोगोसेनो बे केसनि गाहाय दायनिगिरि रिया चक्रबर्तीखौ गोबां खेब नायबिजिरनायनि हाबाफारियाव थानायाव लेंहरखांबाय । 
रिया चक्रबर्तीनि उनाव आथिखालआव जिया खानजों महेश भाट्टनि भिडिअ'या भाइरेल जादों